als_Latn dik_Latn sag_Latn
Isa Mustafa, Albin Kurti, Ramush Haradinaj e Fatmir Limaj me ekipet e tyre për gati 2 orë rresht kanë debatuar për “skenarin” e 2 tetorit por nuk kanë njoftuar për medie detaje të veprimit të tyre në Kuvend.
Shqipe Osmani Bota press 30 shtator
Liderët e katër partive politike bashkë me përfaqësuesit e tyre kanë debatuar me “dyer të mbyllura” për më rreth 2 orë. Isa Mustafa, Albin Kurti, Ramush Haradinaj e Fatmir Limaj për gati 2 orë kanë diskutuar për hapat që do t’i ndërmarrë Blloku LVAN për seancën e 2 tetorit.
Por pas këtij takimi Ramush Haradinaj nuk ka bërë të ditur detaje të veprimit të tyre në seancën e ardhshme të Kuvendit.
“Takimet me presidenten nuk kanë ndryshuar qëdrimin tonë si Bllok. Nuk ka as zarf, asgjë tjetër, por ka debat dhe zgjedhja është te deputetët e Kuvendit të Kosovës”,. tha lideri i AAK-së Ramush Haradinaj. Ai tha se mesazhi i presidentes ka qenë i njëjtë për të gjithë liderët politikë që të mos humbim kohë në krijimin e institucioneve. “ Mesazhi ka qenë i njejtë nga presidentja: “mos humbi kohë për ta bërë ndryshimet e duhura”, tha Haradinaj, sipas të cilit presidentja Jahjaga në takimin e djeshëm shprehi shqetësimin e saj për vonesat në krijimin e institucioneve. Haradinaj nuk bëri të ditur se cilat do të jenë hapat e liderëve të Bllokut në seancën e 2 tetorit, me arsyetimin se ato do të dihen vetëm në seancë. Haradinaj tha po ashtu se mungesa e një debati brenda Kuvendit është abuzim nga ana e PDK-së. “PDK dhe kryesuesja e saj Flora Brovina po abuzojnë me deputetët duke mos lejuar debatin në Kuvend,” tha Haradinaj.
als_Latn als_Latn als_Latn als_Latn als_Latn